SAINA , SINDHU
ఆస్ట్రేలియా ఓపెన్‌లో మిశ్రమ ఫలితాలు
సిడ్నీ: ఆస్ట్రేలియా ఓపెన్‌లో భారత్‌కు తొలిరోజు మిశ్రమ ఫలితాలు వచ్చాయి. సైనా నెహ్వాల్‌, సాయి ప్రణీత్‌, కిదాంబి శ్రీకాంత్‌ రెండో రౌండ్‌లోకి దూసుకెళ్లగా, పారుపల్లి కశ్యప్‌, అజ§్‌ు జయరాం, హెచ్‌ఎస్‌ ప్రణ§్‌ు తొలి రౌండ్‌లో ఓటమి పాలయ్యారు. ఇటీవలే గాయాల నుంచి కోలుకొని పునరాగమనం చేసిన తెలుగు తేజం పారుపల్లి కశ్యప్‌ తొలి రౌండ్‌లో వరల్డ్‌ నంబర్‌ వన్‌ కొరియా క్రీడాకారుడు సాన్‌ వాన్‌ హో చేతిలో 21-18, 14-21, 21-15 తేడాతో ఓటమి పాలయ్యాడు. ఇక హెచ్‌ఎస్‌ ప్రణ§్‌ు విషయానికొస్తే ఇంగ్లాండ్‌ క్రీడాకారుడి చేతిలో ఓటమిపాలయ్యాడు. మహిళల సింగిల్స్‌లో దక్షిణ కొరియా క్రీడాకారిణి సంగ్‌ జీ హువాన్‌తో తలపడిని భారత టెన్నీస్‌ క్రీడాకారిణి సైనా నెహ్వాల్‌ 21-10, 21-16తో విజయం సాధించి రెండో రౌండ్‌లోకి అడుగు పెట్టింది. మరో మ్యాచ్‌లో మరో భారత క్రీడాకారిణి పివి సింధు జపాన్‌ క్రీడాకారిణి సయాకా సాటోపై 21-17, 14-21, 21-18తేడాతో మొదటి రౌండ్‌లో గెలుపొంది రెండో రౌండ్‌లోకి అడుగు పెట్టింది. పురుషుల సింగిల్స్‌లో కిదాంబి శ్రీకాంత్‌ తైవాన్‌ క్రీడాకారుడు చావో యు కాన్‌పై 21-13, 21-16తో విజయం సాధించాడు. మరో క్రీడాకారుడు సాయి ప్రణీత్‌ ఇండో నేషియా క్రీడాకారుడు టామీ సుజిర్టోపై 10-21, 21-12, 21-10తో విజయం సాధించారు. మహిళల డబుల్స్‌లో అశ్విని పొన్నప్ప-సిక్కిరెడ్డి జోడీ ఆస్ట్రేలియా క్రీడాకారిణులు జెన్నిఫర్‌ టామ్‌-హుషుయున్‌ ఓ వెండీ చెన్‌ల జోడీపై 21-11, 21-13తో వరుస సెట్లలో గెలుపొందారు. పురుషుల డబుల్స్‌లో సాత్విక్‌ సాయిరాజ్‌-చిరాగ్‌ జోడీ తొలి రౌండ్‌లో విజయం సాధించి రెండో రౌండ్‌లోకి అడుగు పెట్టారు.
======